Kombinácia liekov
Dobrý deň, môžu sa súčasne užívať ATB Sumamed Aspirin C a lexaurin?ďakujem.
Dobrý deň,
ďakujeme za Vašu otázku.
Medzi liekmi Sumamed a Aspirin C bola pozorovaná klinicky stredne závažná interakcia v dôsledku ktorej sa môže zvýšiť toxické pôsobenie lieku Sumamed na sluch. Príležitostné užitie lieku Aspirin C nie je vylúčené. V prípade potreby opakovaného podávania lieku Vám odporúčam vhodnosť uvedenej kombinácie konzultovať s ošetrujúcim lekárom, korý pozná Váš aktuálny zdravotný stav. Bezpečnejšia voľba je v prípade horúčky alebo bolesti užitie lieku s obashom paracetamolu (Paralen, Paracetamol, Panadol Novum).
Vplyv na vyššie uvedenú liečbu za súčasného podávania lieku Lexaurin nebol pozorovaný. Z toho dôvodu je jeho užívanie bezpečné.
Prajem pekný zvyšok dňa.
S pozdravom
PharmDr. Veronika Kiabová